CELEX: 62009CN0243
Language: da
Date: 2009-07-03 00:00:00
Title: Sag C-243/09: Anmodning om præjudiciel afgørelse indgivet af Verwaltungsgericht Halle (Tyskland) den 3. juli 2009 — Günter Fuß mod Stadt Halle (Saale)

26.9.2009   
            
            
               DA
            
            
               Den Europæiske Unions Tidende
            
            
               C 233/4
            
         Anmodning om præjudiciel afgørelse indgivet af Verwaltungsgericht Halle (Tyskland) den 3. juli 2009 — Günter Fuß mod Stadt Halle (Saale)
   (Sag C-243/09)
   2009/C 233/06
   Processprog: tysk
   
      Den forelæggende ret
   
   Verwaltungsgericht Halle
   
      Parter i hovedsagen
   
   
      Sagsøger: Günter Fuß
   
      Sagsøgt: Stadt Halle (Saale)
   
      Præjudicielle spørgsmål
   
   
               1)
            
            
               Skal begrebet »ikke […] lægges til last« i artikel 22, stk. 1, litra b), i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden (1) fortolkes objektivt eller subjektivt?
            
         
               2)
            
            
               Lægges det til last som omhandlet i artikel 22, stk. 1, litra b), i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden, såfremt en tjenestemand i udrykningstjeneste som følge af sin ansøgning om fremtidigt at overholde den maksimale ugentlige arbejdstid, imod sit ønske overføres til en anden stilling, der overvejende omfatter intern tjeneste?
            
         
               3)
            
            
               Udgør en lavere aflønning et forhold, der lægges til last som omhandlet i artikel 22, stk. 1, litra b), i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden, såfremt omplaceringen medfører, at omfanget af tjenesten på ubekvemme tidspunkter (nat eller søn- og helligdage) reduceres, og dermed også størrelsen af det ulempetillæg, der ydes for sådan tjeneste?
            
         
               4)
            
            
               Såfremt spørgsmål 2 eller 3 besvares bekræftende: Kan de af en omplacering følgende forhold, der lægges til last, opvejes af andre fordele ved den nye stilling, herunder kortere arbejdstid eller videreuddannelse?
            
         
      (1)  EUT L 299, s. 9.